|  |
| --- |
| **Republika e Kosovës****Republika Kosova-Republic of Kosovo*****Qeveria –Vlada-Government*** ***Ministria e Ekonomisë dhe Ambientit******Ministarstvo Ekonomije i Životne Sredine******Ministry of Economy and Environment*** |
| ***Njësia për të Drejtat e Njeriut Jedinica za Ljudska Prava Human Rights Unit***  |

|  |  |
| --- | --- |
| dATË/A**:** | **14.01.2021** |
| **PËR/ZA/TO:** | **Adelina Loxhaj, Zyrtare e lartë për bashkëpunim ne ABGJ** |
| **CC:** |  |
| **PËRMES/PREKO/THROUGH:** | **Fatos Qerimi, Sekretar i Përgjithshëm ne MMPH** |
| **NGA/OD/FROM:** | **Shpresa Sheremeti, Koordinatore e NJDNJ/ Zyrtare për Barazi Gjinore** |
| **TEMA/SUBJEKAT/SUBJECT:** | **Raport vjetor janar-dhjetor 2020 për aktivitetet Zyrtares për Barazi Gjinore ne MEA.** |

 **E nderuar**,

Me qëllim të shkëmbimit të Informacioneve në nivelin Qeveritar, Zyrtarja për Barazi Gjinore në kuadër të Ministrisë së Ekonomisë dhe Ambientit (MEA) ofron Raportin për aktivitetet për te cilat i kemi realizuar ne periudhën Janar-dhjetor 2020 në bazë të kërkesës nga Agjencia për Barazi Gjinore.

Për shkak te pandemisë COVID 19 ne vitin 2020 si dhe ndryshimet qe kane ndodhur ne Ministri ne Zyra jone nuk kemi mundur ti realizojmë te gjitha aktivitetet qe i kemi pas ne planin e punës për vitin 2020. Aktivitetet e realizuara për vitin 2020 i keni te bashkangjitura si me poshtë:

* **Takimi virtual për Hartimin e dokumentit “Drejtimet Strategjike për Barazi Gjinore”.**  Ne përkrahje nga Organizata Suedeze për Zhvillim Ndërkombëtar SIDA, duke u bazuar ne analizën institucionale gjinore ne vitin 2019 kemi filluar me përgatitjen e Draft dokumentitDrejtimet Strategjike për Barazi Gjinore. Dokumenti sipas planit ka qene e parapare te finalizohet ne Qershor te vitit 2020.

 Kemi pas shume diskutime dhe takime virtuale me grupin gjinore dhe Konsulentin e SIDES por ne pamundësi për tu takuar për shkak te pandemisë dhe ndryshimet qe duhet ti bëhen sepse pas bashkimit te dy Ministrive tash duhet te ndryshojnë shumica e aktiviteteve, dhe duhet qe këtij grupi punues ti bashkëngjitet edhe zyrtare te Ministrisë se Zhvillimit Ekonomik, ky dokument ende është Draft.

 Ne shpresojmë qe këtë vit ta finalizojmë këtë draft me grupin punues te Ministrisë sepse e kemi përfshire ne planin e punës për vitin 2021. Ne ketë dokument ishin pjesëmarrës te grupit punues 20 punëtorë te Ministrisë 6 meshkuj e 14 femra, tash duhet ti bashkëngjisim edhe anëtar tjerë te Ministrisë se Zhvillimit Ekonomik qe dokumenti te jete sa me gjithëpërfshirës.

* **Takimi virtual me grupin punues për hartimin e koncept dokumenteve te MMPH-se .** ZBGJ si anëtare e grupit punues këtë vit kemi mbajtur takimin virtual për hartimin e koncept dokumentit për Ligjin për Inspektoratin e Mjedisit, Ujërave, Natyrës, Planifikimit Hapësinor, Ndërtimit dhe Banimit, Takim virtual për Draft Koncept Dokumentin për Vlerësimin Strategjik Mjedisor, kontributi i ZBGJ do te jetë nga perspektiva gjinore.
* **NJDNJ-Zyrtarja për Barazi Gjinore merr pjesë ne rekrutimin e stafit civil.** NJDNJ si anëtare ndonjëherë merr pjese rekrutimin e stafit civil. Komisionet janë te balancuara dhe procedurat e rekrutimit janë jo diskriminuese.
* **Rekomandime për udhëheqësit e Ministrisë.** Ne rekomandojmë stafit te Ministrisë qe te ketë integrim gjinore ne te gjitha aktivitetet e Ministrisë, gjithmonë duke u bazuar ne Ligjin për Barazi gjinore Nr 05/L -020 Neni 5 paragrafi 1.3 përfshirjen e integrimit gjinore ne te gjitha politikat, dokumentet dhe legjislacionin.
* **Komentet për Programin për mbrojtjen dhe promovimin e të drejtave të njeriut (2021-2025).** Ne kemi shkëmbyer emailla me Zyrën për Qeverisje te mire dhe ne si Ministri kemi dhënë kontributin për këtë dokument edhe nga perspektiva gjinore.
* **Takimi virtual i grupit koordinues te projektit “Zgjidhjet e Mbështetura te Natyra”.** Qëllimi i këtij takimi ka qene të diskutohet për implementimin e aktiviteteve të projektit ADAPT dhe sfidat kryesore shoqërore në Kosovë.

Zyra Rajonale e IUCN për Evropën Lindore dhe Azinë Qendrore (ECARO) me dt.17. 03. 2020 ka filluar implementimin e këtij projekti i cili financohet nga Agjencia Suedeze për Zhvillim Ndërkombëtar (SIDA). Kosova është njeri prej 6 (gjashtë shteteve të Ballkanit Perëndimore përfituese e këtij Projekti).Qëllimi i këtij Projekti regjional është që të identifikojë fushat për bashkëpunim dhe veprim të përbashkët për të adresuar sfidat me të cilat ballafaqohet Ballkani Perëndimor në lidhje me ndryshimet klimatike, përmes të zgjidhjes së tyre synohet arritja e uljes së rrezikut nga katastrofat natyrore. Ne si zyrtare për barazi gjinore dhe anëtare e grupit kemi plotësuar pyetësorin e kërkuar për iniciativat ekzistuese dhe praktikat me te mira nga perspektiva gjinore.

* **Shënimi i 25 Nëntorit Dita Ndërkombëtare për Eliminimin e Dhunës ndaj Gruas.** Me rastin e shënimit të 25 Nëntorit Dita Ndërkombëtare për Eliminimin e Dhunës ndaj Gruas, qe simbolizohet me **"kordelen e bardhë"**  qe ti bashkoheni fushatës së 16 Ditëve të Aktivizimit me kërkesën e ABGJ dhe zyrës tone Ministria e Ekonomisë dhe Ambientit ka vendosur në ueb faqen e ministrisë "Fjongon e  bardhë" prej datës 25 Nëntor deri me 10 Dhjetor 2020.

**Aktivitetet e tjera:**

* Takim virtual dhe shkëmbime te emailave me Agjencinë për Barazi Gjinore.
* Takimet virtual me Rrjetin e Grupit te Grave te Kosovës dhe organizatat tjera te shoqërisë civile.
* Takime virtuale dhe shkëmbime te emailave me Ekspertet për Barazi Gjinore nga SIDA dhe stafin e Ministrisë.
* Takime virtuale ndërministror me Zyrtaret për Barazi gjinore.
* Përcjellja e integrimit gjinore ne MMPH.

|  |  |
| --- | --- |
|  |  |
| **Struktura gjinore ne Ministri** **për vitin 2020** |
|  |
| **M** | **F** |
| 148 | 101 |
|  |  |

|  |
| --- |
|  **Struktura udhëheqëse**  |
| **M** | **F** |
| 31 | 16 |
|  |  |

**Si rekomandim dhe sfidë mbetet akoma ndërgjegjësimi i mëtutjeshëm stafit të MEA për përfshirjen femrave dhe integrimit gjinore ne te gjitha politikat, dokumentet dhe legjislacion.**